# Daiva Kšanienė

### Straipsnis iš Vikipedijos, laisvosios enciklopedijos.

Daiva Kšanienė (g. 1943 m. liepos 4 d. Šiauliuose) – muzikologė, Klaipėdos universiteto profesorė.

## [taisyti] Biografija

Baigė Šiaulių aukštesniąją muzikos mokyklą, LTSR Muzikos akademiją. Įgijo muzikologės, muzikos istorinių-teorinių disciplinų dėstytojos kvalifikaciją. Po akademijos baigimo 1965 m. paskirta dėstyti į Klaipėdos aukštesniąją muzikos mokyklą.

Nuo 1971 m. dėstė LTSR valstybinės konservatorijos Klaipėdos fakultete (vėliau Klaipėdos universiteto Menų fakultete). Nuo 1976 m. Lietuvos kompozitorių sąjungos narė. 1979–1990 m. ir nuo 1996 m. Muzikos istorijos ir teorijos katedros vedėja, nuo 1988 m. docentė. 1990–1995 m. Klaipėdos universiteto Meno reikalų prorektorė. Nuo 1998 m. muzikologijos mokslų daktarė. Nuo 2002 m. Senato narė, 2007 m. sausio mėn. išrinkta Senato pirmininke.

1990–1995 m. Klaipėdos miesto tarybos deputatė.

Už rankraštį „Muzikinis gyvenimas Mažojoje Lietuvoje“ 2001 m. skirta Mažosios Lietuvos fondo mokslinė-literatūrinė Vydūno premija. Už indėlį į Klaipėdos krašto kultūrinio paveldo tyrinėjimus 2004 m. suteiktas Klaipėdos kultūros magistro vardas.

## [taisyti] Knygos

- D. Kšanienė, Muzika Klaipėdos krašte (iki 1939 m.), Kaunas, 1996.
- D. Kšanienė, Mažosios Lietuvos ir Klaipėdos krašto muzikos bei kultūros veikėjai: bibliografinis žinynas, Klaipėda, 2000.
- D. Kšanienė, Muzika Mažojoje Lietuvoje. Lietuvių ir vokiečių kultūrų sąveika (XVI a.-XX a. 4 dešimtmetis), Klaipėda, 2003.

Rodomas puslapis "http://lt.wikipedia.org../../../d/a/i/Daiva_K%C5%A1anien%C4%97_e8a2.html"

Kategorija: Lietuvos pedagogai

##### Views

- Straipsnis
- Aptarimas
- Dabartinė versija

##### Paieška